rejauldu/bengali-wikipedia huggingface dataset:
র‍্যাপিড অ্যাকশন ফোর্স বা র‍্যাফ হল ভারতের অভ্যন্তরীণ নিরাপত্তা সংস্থা, যা দাঙ্গা মোকাবিলা ও শান্তি রক্ষার উদ্দেশ্য গঠিত। এটি সেন্ট্রাল রিজার্ভ পুলিশ ফোর্স(সিআরপিএফ) এর বিশেষ একটি শাখা। ১৯৯১ সালের ১১ ডিসেম্বর এটির প্রতিষ্ঠা হয়।  বিষয়শ্রেণী:ভারতের সামরিক বাহিনী বিষয়শ্রেণী:১৯৯২-এ প্রতিষ্ঠিত সরকারি সংস্থা   ইতিহাস   র‍্যাফ ১৯৯১ সালের ১১ ডিসেম্বর প্রতিষ্ঠিত হয়, এর সদর দপ্তর ছিল নয়াদিল্লিতে। দাঙ্গা, ভিড় নিয়ন্ত্রণ, উদ্ধার ও ত্রাণ কার্যক্রম এবং সংশ্লিষ্ট অস্থিরতা মোকাবেলা করার জন্য এটি ১৯৯২ সালের ৭ অক্টোবর সম্পূর্ণরূপে এটি কার্যকর হয়। ১৯৯২ সালের অক্টোবরের মধ্যে এর প্রথম পাঁচটি ব্যাটালিয়ন গঠন করা হয় এবং ১৯৯৪ সালের এপ্রিলে আরও ৫টি ব্যাটালিয়ন যোগ করা হয়। ২০০৩ সালের অক্টোবরে, ১১ বছর কাজ করার পর, বাহিনীটিকে রাষ্ট্রপতির পতাকা প্রদান করা হয়। ৯ নভেম্বর ২০১৩ তারিখে, উত্তর প্রদেশের মিরাটে র‍্যাফ একাডেমি অফ পাবলিক অর্ডার প্রতিষ্ঠিত হয়। ২০১৭ সালে, ভারত সরকার নতুন দিল্লি, হরিয়ানা, রাজস্থান, উত্তর প্রদেশ এবং বিহারে অতিরিক্ত পাঁচটি ব্যাটালিয়ন স্থাপনের অনুমোদন দেয়।   ভূমিকা    দাঙ্গা এবং ভীড় নিয়ন্ত্রণ  এই ইউনিটটি সাম্প্রদায়িক সহিংসতা, আইন-শৃঙ্খলা রক্ষাকারী বাহিনী, উৎসব ও নির্বাচনী দায়িত্ব এবং আন্দোলন মোকাবেলায় ব্যবহৃত হয়।   জাতিসংঘ শান্তিরক্ষা কার্যক্রম  ২০০৭-০৮ সাল থেকে RAF-এর ব্যবস্থাপনায় CRPF মহিলা ও পুরুষ কন্টিনজেন্টগুলি লাইবেরিয়া (UNMIL), মনরোভিয়া এবং জুয়েড্রুতে জাতিসংঘ শান্তিরক্ষা মিশনে নিয়োজিত রয়েছে। সিআরপিএফ মহিলা ফর্মড পুলিশ ইউনিট ছিল বিশ্বের প্রথম ধরণের, যা জাতিসংঘ শান্তিরক্ষা মিশনের তত্ত্বাবধানে মোতায়েন করা হয়েছিল।   মানবিক কার্যক্রম  থাম্ব|র‍্যাপিড অ্যাকশন ফোর্সের ২৫তম বার্ষিকীতে নিবেদিত ২০১৭ সালের একটি ডাকটিকিট র‍্যাফ সরকারের মানবিক দিক প্রদর্শন করতে এবং দেশব্যাপী বন্যা, ভূমিকম্প, ঘূর্ণিঝড় এবং মহামারীর প্রাদুর্ভাবের সময় দ্রুত উদ্ধার ও ত্রাণ কার্যক্রম পরিচালনা করে জনগণের সঙ্গে সম্পর্ক তৈরি করতে সফল হয়েছে।   সন্ত্রাসবিরোধী অভিযান  ২০০৮ সালের নভেম্বরে মুম্বাই সন্ত্রাসী হামলার সময়, র‍্যাফ ওবেরয় ট্রাইডেন্ট এবং তাজমহল হোটেলের আশেপাশের এলাকাগুলি ঘিরে রাখার কাজে জড়িত ছিল। ২০০১ সালে ভারতীয় সংসদ আক্রমণের সময় সাহসিকতার জন্য ৮৮ মহিলা ব্যাটালিয়নের কমলেশ কুমারীকে মরণোত্তর অশোক চক্রে ভূষিত করা হয়েছিল।Dutta, Anshuman G. (11 August 2009) Armed only with a wireless set, she rushed in to face terrorists .   তথ্যসূত্র
লেসলি অ্যান ম্যানভিল, ওবিই (; জন্ম: ১২ মার্চ ১৯৫৬) হলেন একজন ইংরেজ অভিনেত্রী। তিনি পরিচালক মাইক লেইয়ের সাথে তার একাধিক কাজের জন্য সর্বাধিক পরিচিত। তিনি লেইয়ের পরিচালনায় অল অর নাথিং (২০০২) ও অ্যানাদার ইয়ার (২০১০) চলচ্চিত্রে অভিনয় করে বর্ষসেরা ব্রিটিশ অভিনেত্রী বিভাগে লন্ডন ফিল্ম ক্রিটিকস সার্কেল পুরস্কার এবং দ্বিতীয় কাজটির জন্য শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার অর্জন করেন। তিনি ২০১৭ সালে ফ্যান্টম থ্রেড চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে অস্কার ও বাফটা পুরস্কারের মনোনয়ন লাভ করেন।  ম্যানভিল অভিনীত উল্লেখযোগ্য মঞ্চনাটকসমূহ হল অ্যাজ ইউ লাইক ইট (১৯৮৫), লে লিয়াজোঁ দঁজারোস (১৯৮৬), হিজ ডার্ক ম্যাটেরিয়ালস্‌ (২০০৫), দি অ্যালকেমিস্ট (২০০৬), অল অ্যাবাউট মাই মাদার (২০০৭) এবং সিক্স ডিগ্রিস অব সেপারেশন (২০১০)। তিনি লেইয়ের নির্দেশনায় গ্রিফ নাটকে অভিনয়ের জন্য ২০১১ সালে অলিভিয়ে পুরস্কারের মনোনয়ন লাভ করেন এবং ২০১৩ সালে ঘোস্টস্‌ নাটকের পুনরুজ্জীবিতকরণে অভিনয় করে শ্রেষ্ঠ অভিনেত্রী বিভাগে অলিভিয়ে পুরস্কার অর্জন করেন। টেলিভিশনে তিনি রিভার ও সিটকম মাম (২০১৬-২০১৯)-এ অভিনয় করে দুটি বাফটা টিভি পুরস্কারের মনোনয়ন লাভ করেন।  তথ্যসূত্র  বহিঃসংযোগ       বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ বেতার অভিনেত্রী বিষয়শ্রেণী:ইংরেজ মঞ্চ অভিনেত্রী বিষয়শ্রেণী:ইংরেজ শেকসপিয়রীয় অভিনেত্রী বিষয়শ্রেণী:ইংরেজ সোপ অপেরা অভিনেত্রী বিষয়শ্রেণী:রয়্যাল শেকসপিয়র কোম্পানির সদস্য বিষয়শ্রেণী:সাসেক্সের অভিনেত্রী বিষয়শ্রেণী:অফিসার্স অব দি অর্ডার অব অস্ট্রেলিয়া বিষয়শ্রেণী:শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী বিষয়শ্রেণী:লরন্স অলিভিয়ে পুরস্কার বিজয়ী বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ইংরেজ কণ্ঠাভিনেত্রী
শায়খুল ইসলাম খালিদেফেন্দিজাদে মুহাম্মাদ জামালুদ্দিন এফেন্দি (,İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971, p. 158. ; ১৮৪৮-১৯১৭) উসমানীয় সাম্রাজ্যের একজন সিনিয়র বিচারক ছিলেন এবং ১৮৯১ থেকে ১৯০৯ সাল পর্যন্ত সুলতান দ্বিতীয় আব্দুল হামিদের শাসনকালে শাইখুল ইসলাম হিসেবে দায়িত্ব পালন করেন।   জীবনী  তার পিতা শেখ ইউসুফজাদে খালিদ এফেন্দি বিচার বিভাগের একজন সদস্য ছিলেন এবং একজন কাজাস্কর ও একজন মন্ত্রী হিসাবে দায়িত্ব পালন করেছিলেন। তার মা কেভাবিবিয়ের পরিবারের সদস্য এবং মাহমুদ সাইদ এফেন্দির কন্যা ছিলেন।  মুহাম্মাদ জামালুদ্দিন উসমানীয় এবং মুসলিম আইনে শিক্ষিত ছিলেন এবং ১৮৮৪ সালে কনস্টান্টিনোপলের কাজী (প্রধান বিচারক) হিসাবে উসমানীয় বিচার বিভাগে দায়িত্ব পালন করেছিলেন। তিনি ১৮৮৮ সালে আনাতোলিয়ার প্রধান বিচারক (আনাদোলু কাজাসকেরি) এবং ১৮৯০ সালে বলকানে উসমানীয় সাম্রাজ্যের ইউরোপীয় অংশ রুমেলিয়ার প্রধান বিচারক নিযুক্ত হন। ১৮৯১ সালের ৪ সেপ্টেম্বর ৪৩ বছর বয়সে তিনি শাইখুল ইসলাম হিসেবে নিযুক্ত হন, যা ধর্মীয় ও আইনগত বিষয়ের দায়িত্বে থাকা ক্যাবিনেট মন্ত্রী দায়িত্ব ছিল। তিনি এই পদে ১৬ বছর ১১ মাস ছিলেন, এবং পরে আরও তিনটি অনুষ্ঠানে স্বল্প সময়ের জন্য পুনরায় নিযুক্ত হন, মোট প্রায় ১৮ বছর এই পদটি অধিষ্ঠিত ছিলেন এবং জেমবিলি আলি এফেন্দির পর উসমানীয় ইতিহাসে এই পদের দ্বিতীয় দীর্ঘতম ধারক হয়ে ওঠেন। তার স্ত্রী ফাতমা জেহরা খানম এবং তার জামাতা ছিলেন নেতৃস্থানীয় তুর্কি সার্জন এবং কনস্টান্টিনোপলের মেয়র অধ্যাপক ড. জামিল টোপুজলু, জামিল পাশা নামেও পরিচিত, যার জন্য আধুনিক ইস্তাম্বুলের একটি প্রধান বুলেভার্ড "জামিল তোপুজলু ক্যাডেসি" এবং একটি পৌরসভার অ্যাম্ফিথিয়েটার জামিল তোপুজলু হারবিয়ে অ্যাম্ফিথিয়েটার নামকরণ করা হয়েছে। মুহাম্মাদ জামালুদ্দিনের ছোট ভাই ইব্রাহিম সামি বে, উসমানীয় কাউন্সিল অফ স্টেট বা শুরায়ে দাওলাতের একজন সদস্য ছিলেন, যার নাতি এরোল গেলেনবে ইম্পেরিয়াল কলেজ লন্ডনে ডেনিস গ্যাবর চেয়ার (২০০৩-২০১৯) ছিলেন।  ঐক্য ও প্রগতি সমিতির জার্মান-পন্থী এবং যুদ্ধমুখী নীতির বিরোধী হওয়ায় জামালুদ্দিন এফেন্দি ১৯১৩ সালে মিশরে নির্বাসিত হন এবং মিশরের মেনুফের কাছে রামলাহ নামক একটি স্থানে ৫ এপ্রিল ১৯১৭ সালে, ৭০ বছর বয়সে মারা যান। যখন তার মৃতদেহ কনস্টান্টিনোপলে আনা হয়, তখন তা তোপকাপি প্রাসাদে সমাধিত করা হয় এবং তাকে এখন এদিরনেকাপি শহীদ কবরস্থানে (তুর্কি: Edirnekapı Şehitliği) সমাহিত করা হয়। তাঁর স্মৃতিকথাগুলি প্রথম ১৯২০ সালে কনস্টান্টিনোপলে প্রকাশিত হয়েছিল এবং তারপরে সেলিম কুতসান দ্বারা সম্পাদিত হয়েছিল এবং ১৯৯০ সালে প্রকাশক নেহির ইয়াইনলারি (ইস্তাম্বুল) দ্বারা সিয়াসি হাতিরালারিম (মাই পলিটিক্যাল মেমোয়ার্স) শিরোনামে আধুনিক তুর্কি ভাষায় পুনঃপ্রকাশিত হয়েছিল।   নির্বাচিত গ্রন্থপঞ্জি    উসমানীয় তুর্কি মূল থেকে Cemaleddin Efendi " Siyasi Hatiralarim ", " Hatirat-i Siyasisi ", Istanbul 1920, Selim Kutsan (ed.), প্রকাশক, নেহির ইয়াইনলারি: ৪৩, হাতিরলারলা ইয়াকিন তারিহ ডিজিসি: ৪, ইস্তাম্বুল, ১৯৯০।   তথ্যসূত্র   বিষয়শ্রেণী:শায়খুল ইসলাম বিষয়শ্রেণী:১৯১৭-এ মৃত্যু বিষয়শ্রেণী:১৮৪৮-এ জন্ম বিষয়শ্রেণী:১৯শ শতাব্দীর উসমানীয় সাম্রাজ্যের ব্যক্তি
ভাদাই নদী বাংলাদেশের উত্তর-পশ্চিমাঞ্চলের বগুড়া, নাটোর এবং সিরাজগঞ্জ জেলার একটি নদী। নদীটির দৈর্ঘ্য ৭৭ কিলোমিটার, গড় প্রস্থ ২৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভাদাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯১।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:বগুড়া জেলার নদী বিষয়শ্রেণী:নাটোর জেলার নদী বিষয়শ্রেণী:সিরাজগঞ্জ জেলার নদী বিষয়শ্রেণী:বগুড়া সদর উপজেলা বিষয়শ্রেণী:শেরপুর উপজেলা বিষয়শ্রেণী:নন্দীগ্রাম উপজেলা বিষয়শ্রেণী:সিংড়া উপজেলা বিষয়শ্রেণী:তাড়াশ উপজেলা
তোয়ালে দিবস প্রতি বছর মে মাসের ২৫ তারিখে উদযাপিত একটি দিবস, যা লেখক ডগলাস অ্যাডামসের (১৯৫২-২০০১) স্মরণে উদযাপিত হয়। লেখকের ভক্তরা এদিনে একটি তোয়ালে বহন করে লেখকের প্রতি শ্রদ্ধা প্রকাশ করে থাকেন। এ দিনটি প্রথম পালন করা হয় ২০০১ সালে, ডগলাস অ্যাডামসের মৃত্যুর ২ সপ্তাহ পরে।   উৎপত্তি  ডগলাস অ্যাডামস তার রম্য বৈজ্ঞানিক কল্পকাহিনী দ্যা হিচহাইকারস গাইড টু গ্যালাক্সি বইয়ের তৃতীয় অধ্যায়ে একজন মহাকাশ ভ্রমণকারীর জন্য তোয়ালের গুরুত্ব তুলে ধরেন। বইয়ের মতে একজন নক্ষত্রে ভ্রমণকারির জন্য তোয়ালে সবথেকে দরকারি বস্তু, আংশিকভাবে এর অনেক ব্যবহার থাকার কারণে, তবে সাইকোলোজিকাল গুরুত্ব আরো বেশি, যে ভ্রমণকারি মহাকাশে হাজার রকমের বাধাবিপত্তির মধ্যেও তার তোয়ালেটা জায়গামত রাখতে পারে তাকে সবাই গুরুত্ব দিয়ে দেখে।  লেখকের মৃত্যুর পরে তার ভক্ত ক্রিস ক্যাম্পবেল ও তার বন্ধুরা www.towelday.org ওয়েবসাইটটি নিবন্ধন করেন। খুব দ্রুত তোয়ালে দিবসের ধারণাটি সাফল্য পায় এবং ভক্তরা তোয়ালেসহ ছবি পাঠাতে থাকে।   তথ্যসূত্র    বহিঃসংযোগ   www.towelday.org, অফিসিয়াল ওয়েবসাইট  Fan proposing the idea of making Towel Day an annual event on h2g2  Television Skit for Towel Day (French/English)  Interview by Radio City Ecuador for Towel Day 2010 (Spanish/English)  বিষয়শ্রেণী:ধর্মনিরপেক্ষ ছুটির দিন বিষয়শ্রেণী:মে উদ্‌যাপন বিষয়শ্রেণী:২০০১ সালে প্রতিষ্ঠিত আবর্তক ঘটনাপঞ্জি বিষয়শ্রেণী:অনানুষ্ঠানিক উদ্‌যাপন বিষয়শ্রেণী:২০০১-এ প্রতিষ্ঠিত পুনরাবৃত্ত ঘটনা
থাম্ব|ঐতিহাসিক বারবারা হেপওয়ার্থ  ডেম জোসেলিন বারবারা হেপওয়ার্থ  একজন ইংরেজ শিল্পী এবং ভাস্কর ছিলেন। তার কাজ আধুনিকতা এবং বিশেষ করে আধুনিক ভাস্কর্যের উদাহরণ দেয়।  বেন নিকলসন এবং নাউম গ্যাবোর মতো শিল্পীদের পাশাপাশি, হেপওয়ার্থ ছিলেন দ্বিতীয় বিশ্বযুদ্ধের সময় সেন্ট আইভসে বসবাসকারী শিল্পীদের উপনিবেশের একজন নেতৃস্থানীয় ব্যক্তিত্ব।  হেপওয়ার্থ ১৯২০-এর দশকে লিডস স্কুল অফ আর্ট এবং রয়্যাল কলেজ অফ আর্ট-এ পড়াশোনা করেছেন। তিনি ১৯২৫ সালে ভাস্কর জন স্কিপিংকে বিয়ে করেছিলেন। ১৯৩১ সালে তিনি চিত্রশিল্পী বেন নিকলসনের প্রেমে পড়েন এবং ১৯৩৩ সালে স্কিপিংকে তালাক দেন। এই সময়ে তিনি লন্ডনের হ্যাম্পস্টেডকে কেন্দ্র করে আধুনিক শিল্পীদের একটি অংশ ছিলেন এবং শিল্প আন্দোলন ইউনিট ওয়ানের অন্যতম প্রতিষ্ঠাতা ছিলেন।  দ্বিতীয় বিশ্বযুদ্ধের শুরুতে হেপওয়ার্থ এবং নিকোলসন কর্নওয়ালের সেন্ট আইভসে চলে যান, যেখানে তিনি তার বাকি জীবন কাটান। ভাস্কর হিসাবে সর্বাধিক পরিচিত, হেপওয়ার্থ ১৯৪৪ সালে তার মেয়ের হাসপাতালে ভর্তি হওয়ার পরে অপারেটিং রুমের একটি সিরিজের স্কেচ সহ লিথোগ্রাফগুলির অঙ্কন তৈরি করেছিলেন। তিনি ১৯৭৫ সালে তার স্টুডিওতে আগুনে মারা যান।   তথ্যসূত্র   আরো পড়ুন                                       Barbara Hepworth in the Tate Collection    Barbara Hepworth's Sculpture Records, 1925–1975   বহিঃসংযোগ        Barbara Hepworth in the Tate Collection    Barbara Hepworth's Sculpture Records, 1925–1975  বিষয়শ্রেণী:রয়্যাল কলেজ অব আর্টের প্রাক্তন শিক্ষার্থী বিষয়শ্রেণী:১৯৭৫-এ মৃত্যু বিষয়শ্রেণী:১৯০৩-এ জন্ম বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
ভেরেনা ৫ (; অর্থ: ভেনাস ৫) হলো ১৯৬৯ সালে মহাশূণ্যে প্রেরণ করা একটি সোভিয়েত নভোযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হয়।   মহাকাশযান  ভেনেরা ৫ শুক্রের বায়ুমণ্ডলীয় তথ্য সংগ্রহ করতে প্রেরণ করা হয়। এই মহাকাশযানটির ভেনেরা ৪ এর সাথে খুব মিল ছিলো, যদিও এটি এরচেয়েও উন্নত ডিজাইনে তৈরি করা হয়েছিলো।   উৎক্ষেপণ  ভেরেনা ৫-কে মোলনিয়া এম উৎক্ষেপক যানে করে বাইকোনুর কসমোড্রোমের সাইট ১/৫ থেকে ১৯৬৯ সালের ৫ জানুয়ারি তারিখে উৎক্ষেপণ করা হয়।   আরও দেখুন    শুক্র অভিযানসমূহের তালিকা;  ১৯৬৯-এ মহাকাশ যাত্রা;  সৌরজগত অনুসন্ধানের সময়লেখ।   তথ্যসূত্র    বহিঃসংযোগ    Astronautix.com  বিষয়শ্রেণী:ভেনেরা কর্মসূচি বিষয়শ্রেণী:১৯৬৯-এ উৎক্ষিপ্ত মহাকাশযান
মুহাঃ সাফী মাহফূজ (বলুন) ১৭:৫২, ২১ অক্টোবর ২০২০ (ইউটিসি)   –ধর্মমন্ত্রী (আলাপ) ০৮:১৬, ৮ সেপ্টেম্বর ২০২২ (ইউটিসি)   ≈ MS Sakib  «আলাপ»  ২০:৪০, ৩ নভেম্বর ২০২২ (ইউটিসি)   ~মহীন (আলাপ) ১৩:২৯, ১০ আগস্ট ২০২৪ (ইউটিসি)   ইমদাদ তাফছীর (আলাপ) ১৭:০৬, ১৮ আগস্ট ২০২৪ (ইউটিসি)   ~ নিয়াসোহ (আলাপ) ১৪:১৬, ২৯ ডিসেম্বর ২০২৪ (ইউটিসি)   RananWiki (আলাপ) ০২:৩২, ৩ ফেব্রুয়ারি ২০২৫ (ইউটিসি)   মেহেদী আবেদীন ০৮:৫৮, ১২ এপ্রিল ২০২৫ (ইউটিসি)
ন্যাস্টি ওম্যান (জঘন্য মহিলা) এই বাক্যাংশটি ব্যবহার করেছিলেন ২০১৬ মার্কিন রাষ্ট্রপতি প্রার্থী ডোনাল্ড ট্রাম্প, তৃতীয় রাষ্ট্রপতি বিতর্ক চলার সময়  প্রতিপক্ষ হিলারি ক্লিনটনকে উদ্দেশ্য করে। বাক্যাংশটি বিশ্বব্যাপী সংবাদ তৈরি করেছিল, কিছু মহিলা মতদাতাকে এই নামে ডাকা হচ্ছিল এবং একই নামে নারীবাদী আন্দোলন চালু করেছিল।  শব্দটি থেকে তৈরি হয়েছিল নানা মিম, এটি জনপ্রিয় সংস্কৃতি, বই ও পত্রিকা, শিল্প প্রদর্শনী, এবং থিয়েটার ও সঙ্গীতানুষ্ঠান প্রযোজনাকে প্রভাবিত করেছিল, এবং প্রচার মাধ্যমের কেউ কেউ এটিকে নারী অধিকার সমাবেশকারীদের উচ্চ কণ্ঠ হিসেবে বর্ণনা করেছিলেন।    উৎপত্তি  ২০১৬ সালের ১৯শে অক্টোবর, চূড়ান্ত রাষ্ট্রপতি বিতর্কের সময়, হিলারি ক্লিনটন ধনীদের উপর কর বাড়িয়ে সামাজিক নিরাপত্তা কর্মসূচির উন্নতি করার আশা ব্যাখ্যা করেছিলেন, তিনি বলেছিলেন যে তাঁর নিজের সামাজিক নিরাপত্তা অবদান, তাঁর প্রতিদ্বন্দ্বী ডোনাল্ড ট্রাম্পের সাথে সেই অনুযায়ী যাবে। "তিনি কীভাবে এর থেকে বের হবেন তা বুঝতে না পেরে" ট্রাম্প তৎক্ষণাৎ পাল্টা জবাব দিয়েছিলেন, "এতো জঘন্য মহিলা।" তাঁর মন্তব্য বিভিন্ন সামাজিক মাধ্যমের মঞ্চে তাৎক্ষণিক প্রতিক্রিয়া সৃষ্টি করেছিল, টুইটার থেকে সবচেয়ে বেশি সাড়া এসেছিল। মহিলারা এবং কিছু পুরুষ ট্রাম্পের দ্বারা এই অপমানকে নিজের বলে গ্রহণ করেন এবং এটিকে হ্যাশট্যাগে পরিণত করেছিলেন। কিছু ব্যবহারকারী, এমনকি, জেনেট জ্যাকসনের ১৯৮৬ সালের  একক সঙ্গীত "ন্যাস্টি"র উল্লেখ করেছেন। একে ট্রাম্পের "খারাপ হমবারস" এর সমতুল্য মহিলা হিসেবে বিবেচনা করা হয়েছিল, ট্রাম্পের মন্তব্যের প্রতিবাদে "ন্যাস্টি ওম্যান" বাক্যাংশ নারীবাদী নারীদের জন্য আন্তর্জাতিক সমাবেশে সমবেত কণ্ঠধ্বনি হয়ে উঠেছিল।  আন্দোলন alt=Women's March Topeka, KS 2017|right|thumb|টোপেকা, ক্যানসাসে মহিলাদের পদযাত্রা, ২০১৭ ন্যাস্টি ওম্যান আন্দোলন হল এমন একটি আন্দোলন যা ২০১৬ সালে তৎকালীন রাষ্ট্রপতি মনোনীত ডোনাল্ড ট্রাম্পের একটি মন্তব্যের ফলস্বরূপ শুরু হয়েছিল। এই বাক্যংশটি অনেক নারীবাদী ব্যবহার করেছেন যাঁরা নিজেদেরকে "জঘন্য-এমনকি ট্রাম্প যাঁকে অপমান করার চেষ্টা করেছিলেন সেই হিলারি ক্লিনটনের চেয়েও জঘন্য বলে বর্ণনা করেছেন।" এই শব্দটি নারী আন্দোলনের লক্ষ্যের সাথে 'ন্যাস্টি ওম্যান' নামক  একটি কবিতার মাধ্যমে যুক্ত হয়েছে, কবিতাটি ২০১৭ সালে ওয়াশিংটনে মহিলা পদযাত্রায় আবৃত্তি করা হয়েছিল। এর অভিপ্রায় ছিল অপমানজনক শব্দ ন্যাস্টির পুনরুদ্ধার। "[ন্যাস্টি ওম্যান] বাক্যাংশটি সর্বত্র মহিলাদের সমাবেশ একটি সমালোচনামূলক কণ্ঠে পরিণত হয়েছিল," এবং কিছু পণ্যদ্রব্য তৈরি হয়েছিল যাতে 'ন্যাস্টি ওম্যান' শব্দটি লেখা ছিল। এছাড়াও, প্রকল্প এবং প্রদর্শনীতেগুলি প্ল্যানড পেরেন্টহুড সংস্থার জন্য তহবিল সংগ্রহের প্রচেষ্টা করতে গিয়ে শব্দটি ব্যবহার হয়েছে, যার মাধ্যমে স্বাস্থ্যসেবা প্রদানকারীর জন্য মহিলা পদযাত্রার সমর্থন প্রতিফলিত হয়েছে। কিছু খ্যাতিমান মানুষ এই আন্দোলনকে সমর্থন করে, 'ন্যাস্টি ওম্যান' টি-শার্ট পরেছেন এবং তাঁদের সমর্থন সর্বসমক্ষে প্রকাশ করেছেন। টুইটারে সবচেয়ে উল্লেখযোগ্য সমর্থন পাওয়া গিয়েছিল, যেখানে এই বাক্যাংশটি সমর্থনের ভঙ্গিতে টুইট করা হয়েছিল।  আরও দেখুন  ডোনাল্ড ট্রাম্পের ব্যবহৃত ডাকনামগুলির তালিকা  ঝুড়িভরা শোচনীয়তা  মার্কিন যুক্তরাষ্ট্রের রাজনৈতিক ক্যাচফ্রেজের তালিকা  তবুও, সে অটল ছিল  মি টু আন্দোলন  দক্ষিণপন্থীদের সুবৃহৎ ষড়যন্ত্র   তথ্যসূত্র   বহিঃসংযোগ    বিষয়শ্রেণী:২০১৬-এ উত্তর আমেরিকা বিষয়শ্রেণী:নারী অধিকারের ইতিহাস বিষয়শ্রেণী:ইন্টারনেট মিম বিষয়শ্রেণী:মার্কিন যুক্তরাষ্ট্রে নারীবাদ
রীনা কাপুর হলেন একটি ভারতীয় চলচ্চিত্র এবং টিভি অভিনেত্রী, যিনি রাজশ্রী প্রোডাকশনের জনপ্রিয় টেলিভিশন ধারাবাহিক রেহনে ওয়ালি মেহলোঁ কি-তে অভিনয় করেছিলেন। ধারাবাহিকটি সাহারা ওয়ান চ্যানেলে ১৩৮৭ পর্ব সম্পন্ন করেছিল। তিনি ধারাবাহিকটি তে রানি ও পরী চরিত্রে সবচেয়ে বেশি পরিচিত। বিষ্ণু পুরাণ, জয় গঙ্গা মাইয়া, রাধাকৃষ্ণ এবং আরও অনেক ভক্তিমূলক ধারাবাহিকে তিনি গুরুত্বপূর্ণ ভূমিকাতে অভিনয় করেছেন।  ধারাবাহিক   বছর  ধারাবাহিক নাম  চরিত্র১৯৯৫-২০০১  আহট  রাধিকা/নীতা ১৯৯৭-১৯৯৯  সাটারডে সাসপেন্স ১৯৯৮ জয় গঙ্গা মাইয়া  গঙ্গা দেবীhttps://nettv4u.com/about/Hindi/tv-serials/jai-ganga-maiya/all-cast-and-crew ১৯৯৮-১৯৯৯  এক্স জোন ১৯৯৮-১৯৯৯  সিআইডি ২০০১ বিষ্ণুপুরান  সীতাhttps://www.jansatta.com/photos/entertainment-gallery/vishnu-purana-sita-nitsh-bhardwaj-serial-yashoda-radha-krishna-reena-kapoor-won-hearts-lacs-gained-popularity-ganga-maiya-know-reenas-kapoor-personal-life/1410458/ ২০০৩ কিসে আপনা কাহে  নূর২০০৪ দেখো মাগার পিয়ার সে  কায়া ২০০৫ Woh Rehne Waali Mehlon Ki  Rani/Parihttps://www.afaqs.com/media-briefs/38586_reena-kapoor-makes-a-comeback-on-woh-rehne-waali-mehlon-ki   তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
পাকিস্তান ন্যাশনাল শিপিং কর্পোরেশন ক্রিকেট দলের হয়ে প্রথম-শ্রেণীর বা লিস্ট এ ম্যাচ খেলেছে এমন সমস্ত ক্রিকেটারদের তালিকা।   দলটি ১৯৮৭ থেকে ২০ সালের মধ্যে ১ টি প্রথম-শ্রেণীর ম্যাচ এবং ১৯৮৮ থেকে ২০ সালের মধ্যে ৯২ টি লিস্ট এ ম্যাচ খেলেছে।      খেলোয়াড়     আমির ইসহাক, ১৯৮৮/৮৯-১৯৯৫/৯৬  আবদুল্লাহ খান, ১৯৮৭/৮৮-১৯৮৯/৯০   আফজাল সাঈদ, ১৯৮৬/৮৭   আহমেদ হায়াত, ১৯৯৬/৯৭  আলাউদ্দিন, ১৯৯৩/৯৪-১৯৯৫/৯৬   রেহান আলীখান , ১৯৯৩/৯৪-১৯৯৪/৯৫  আলী নকভী, ১৯৯৮/৯৯  আলী রাজা, ১৯৯৮/৯৯-১৯৯৯/০০  আমিন লাখানি, ১৯৮৬/৮৭-১৯৯২/৯৩  আজম খান, ১৯৯৩/৯৪-১৯৯৫/৯৬  আজিম হাফিজ, ১৯৮৬/৮৭-১৯৮৮/৮৯   আযহার সুলতান, ১৯৮৬/৮৭-১৯৮৭/৮৮   বিলাল খিলজি, ১৯৯৬/৯৭   দানিশ কানেরিয়া, ১৯৯৮/৯৯  ফয়সাল আতহার, ১৯৯০/০০  ফয়সাল ইকবাল, ১৯৯৮/৯৯-১৯৯৯/০০  ফররুখ বারী , ১৯৮৭/৮৮-১৯৯৪/৯৫  গুলাম হুসাইন , ১৯৯০/৯১-১৯৯২/৯৩  ইজাজ আহমেদ, ১৯৮৭/৮৮-১৯৯০/৯১ ইকবাল ইমাম, ১৯৯৭/৯৮-১৯৯৯/০০  ইকতিদার আলী, ১৯৮৬/৮৭  ইরফান ফাজিল, ১৯৯৮/৯৯  ইরফান হাবিব, ১৯৮৯/৯০  ইরফান রানা, ১৯৯০/৯১  কামরান হায়দার ,  ১৯৯৫/৯৬  কাশিফ আহমেদ , ১৯৯৭/৯৮-১৯৯৯/০০  কাশিফ ইব্রাহিম , ১৯৯৯/০০  মাহমুদ হামিদ, ১৯৮৭/৮৮-১৯৯২/৯৩   মাইসাম হাসনাইন  , ১৯৯৫/৯৬-১৯৯৬/৯৭  মজিদ সাঈদ, ১৯৯৬/৯৭  মঞ্জুর আলী, ১৯৮৭/৮৮  মাজহার কাইয়ুম ১৯৯৫/৯৬-১৯৯৮/৯৯  মোহাম্মদ জাভেদ, ১৯৯০/৯১-১৯৯২/৯৩  মোহাম্মদ রমজান , ১৯৯৭/৯৯-১৯৯৯/০০ মহসিন কামাল, ১৯৮৬/৮৭-১৯৯৮/৯৯  মোহতাশিম রশিদ, ১৯৯৮/৯৯-১৯৯৯/০০  মুবীন ফারাজ, ১৯৮৬/৮৭  মুর্তাজা হুসাইন, 1১৯৯৫/৯৭-১৯৯৬/৯৭  মুতাহির শাহ,  ১৯৮৬/৮৭-১৯৯৯/০০  নাদিম আফজাল,  ১৯৯১/৯২-১৯৯২/৯৩  নাসির ওয়াস্তি, ১৯৮৬/৮৭-১৯৯৯/০০  নাভিদ নাজির, ১৯৯৩/৯৪-১৯৯৪/৯৫  নিসার আব্বস, ১৯৯৯/০০  পারভেজ-উল-হাসান, ১৯৮৭/৮৮-১৯৯৮/৯৯  কায়সার রশিদ, ১৯৮৭/৮৮-১৯৯০/৯১  রমিজ রাজা, ১৯৮৭/৮৮-১৯৯১/৯২  রশিদ মাহমুদ, ১৯৮৯/৯০  রিয়াজ শেখ, ১৯৯৯/০০  সাজিদ শাহ, ১৯৯৩/৯৪-১৯৯৬/৯৭  সাজ্জাদ আকবর, ১৯৮৬/৮৭-১৯৯৯/০০  সাজ্জাদ আলী, ১৯৯৩/৯৪-১৯৯৯/০০  সানাউল্লাহ শরীফ, ১৯৮৮/৮৯  শাদাব কবির, ১৯৯৮/৯৯   শহীদ আনোয়ার, ১৯৮৬/৮৭  শহীদ হুসাইন, ১৯৯৬/৯৭-১৯৯৭/৯৮  শহীদ কামব্রানি, ১৯৯৯/০০  শের আলী, ১৯৯৩/৯৪-১৯৯৬/৯৭  সিদ্দিক পাটনি , ১৯৮৬/৮৭  সোহেল ফারুকী, ১৯৮৯/৯০-১৯৯৪/৯৫  সোহেল জাফর  , ১৯৮৯/৯০-১৯৯৫/৯৬  সোহেল মিয়াদাদ, ১৯৮৮/৮৯-১৯৯২/৯৩  সুলতান কামদার, ১৯৯০/৯১  তাহির বাট, ১৯৯৬/৯৭-১৯৯৮/৯৯  তাহির মাহমুদ, ১৯৯৩/৯৪-১৯৯৬/৯৭  তারিক হুসাইন, ১৯৯৩/৯৪-১৯৯৭/৯৮  উমর রশীদ, ১৯৯৭/৯৮-১৯৯৯/০০  ইয়াসির সাকিব , ১৯৯৮/৯৯-১৯৯৯/০০  জাফর ইকবাল, ১৯৯০/৯১-১৯৯২/৯৩   জিশান সিদ্দিকী, ১৯৯৫/৯৬-১৯৯৬/৯৭  জিশান তানভীর, ১৯৯০/০০   তথ্যসূত্র   বিষয়শ্রেণী:পাকিস্তান ন্যাশনাল শিপিং কর্পোরেশনের ক্রিকেটার বিষয়শ্রেণী:পাকিস্তানি ক্রিকেটারদের তালিকা
চীনা-তিব্বতি ভাষা হচ্ছে একটি ভাষা পরিবার; যাদের অন্তর্ভুক্ত প্রায় ৪০০টি ভাষা রয়েছে। এগুলো পূর্ব এশিয়া, দক্ষিণ-পূর্ব এশীয়া ও দক্ষিণ এশিয়ার কিছু অংশে ব্যবহৃত হয়। ভাষাভাষীর দিক থেকে ইন্দো-ইউরোপিয়ান ভাষা পরিবারের পরই এটির অবস্থান। চীনা-তিব্বতি ভাষার মধ্যে চৈনিক ভাষার ব্যবহারকারী ১.২ বিলিয়ন, বর্মী ৩৩ মিলিয়ন এবং তিব্বতি ৮ মিলিয়ন।   ইতিহাস  ১৯ 'শতকে প্রথম প্রস্তাব করা হয় যে, চীনা, তিব্বতি, বর্মী ও অন্যান্য কয অঞ্চলের ভাষার মধ্যে বংশগত সম্পর্ক রয়েছে; যা এখন সর্বজন বিদিত।   তথ্যসূত্র   বিষয়শ্রেণী:ভাষা পরিবার বিষয়শ্রেণী:চীনা-তিব্বতি ভাষা
ভ্যালেটা ইন্টারন্যাশনাল ব্যারোক ফেস্টিভাল মাল্টার অন্যতম বৃহত্তম সঙ্গীত উৎসব। এটি বর্তমান সঙ্গীত পরিচালক কেনেথ জামিট টাবোনার দ্বারা ২০১৩ সালে প্রতিষ্ঠিত হয়েছিল। এর প্রোগ্রাম মূলত ব্যারোক এবং প্রাচীন সঙ্গীতের উপর কেন্দ্রিত।   ইতিহাস  পূর্বের 'মানোয়েল ব্যারোক ফেস্টিভাল' এর তিনটি সংস্করণ ২০০১, ২০০৩ এবং ২০০৫ সালে আয়োজন করা হয়েছিল। এটি ব্যারোক যুগের উপর কেন্দ্রীভূত ছিল এবং এটি প্রতিষ্ঠিত হয়েছিল রেভ. প্রফেসর পিটার সেরাচিনো ইনগ্লট এবং প্রফেসর ডেনিস ডে লুকা দ্বারা। তারা তখন মানোয়েল থিয়েটারের বোর্ড এবং ব্যবস্থাপনার সঙ্গে মাল্টা বিশ্ববিদ্যালয়ের আন্তর্জাতিক ব্যারোক স্টাডিজ ইনস্টিটিউটের চেয়ারম্যান এবং পরিচালক ছিলেন।  ২০১৩ সালে তার প্রতিষ্ঠার পর থেকে ভ্যালেটা ইন্টারন্যাশনাল ব্যারোক ফেস্টিভাল প্রতি বছর জানুয়ারিতে আয়োজিত হয় এবং এটি মানোয়েল থিয়েটারের পরিচালনায় অনুষ্ঠিত হয়। কনসার্ট এবং অপেরা পরিবেশনাগুলি ভ্যালেটা শহরের বিভিন্ন ব্যারোক ভবনে উপস্থাপন করা হয়।  ফেস্টিভালে পারফর্ম করা শিল্পীদের মধ্যে রয়েছেন মাহান এসফাহানি, ফিলিপ হেরওয়ে, ক্রিস্টোফ রুসেট, এবং জোর্দি সাভাল।[citation nee  ২০১৭ সালের ২৬ জানুয়ারি, রিউবেন পেসের কনসার্টিনো ফর গিটার, হার্পসিচর্ড এবং অর্কেস্ট্রা মানোয়েল থিয়েটারে প্রিমিয়ার হয়েছিল "ইনস্পায়ারড বাই ব্যারোক" স্লোগান নিয়ে। তাদের মধ্যে মাল্টা ফিলহারমোনিক অর্কেস্ট্রার পরিচালনায় মিশেল কাস্টেলেত্তি এবং সলো শিল্পী জোহান্না বেইস্টেইনার (গিটার) এবং জোয়ান ক্যামিলেরি (হার্পসিচর্ড) সহ ছিল। এটি ছিল ভ্যালেটা ইন্টারন্যাশনাল ব্যারোক ফেস্টিভালের প্রথম বিশ্ব প্রিমিয়ার এবং এটি ব্যারোক সঙ্গীত দ্বারা অনুপ্রাণিত আধুনিক কাজগুলির দিকে ফেস্টিভালের প্রোগ্রামের শিল্পী সম্প্রসারণের ইঙ্গিত দেয়।   তথ্যসূত্র    বহির্সংযোগ    উৎসবের অফিসিয়াল ওয়েবসাইট   বিষয়শ্রেণী:২০১৩-এ প্রতিষ্ঠিত পুনরাবৃত্ত ঘটনা
সালোনী দাইনি একজন ভারতীয় টেলিভিশন অভিনেত্রী এবং জনপ্রিয় কৌতুকাভিনেত্রী। সালোনী শিশু অভিনেত্রী হিসেবে তার কর্মজীবন শুরু করেছিলেন। তিনি হাস্যরসাত্মক টিভি অনুষ্ঠানে গাঙ্গুবাই নামক হাস্যরসাত্মক চরিত্রে অভিনয় করার জন্য সর্বাধিক পরিচিত।  সালোনী টেলিভিশন জগতের সর্বকনিষ্ঠ কৌতুক  তারকা অভিনেতাদেরদের একজন হওয়ার দাবীদার।   তিন বছর বয়স থেকেই তিনি ক্যামেরার মুখোমুখি হয়েছেন এবং মারাঠি ধারাবাহিকের সাথে সাথে মারাঠি ও হিন্দি চলচ্চিত্রেও অভিনয় করেছেন। ডিজনির একটি প্রকাশিত সঙ্গীত অ্যালবাম ইনি কাজ করেছেন।  তিনি চলচ্চিত্র তারকা এবং রাজনীতিবিদদের নকল ও অনুকরণ করার জন্য পরিচিত। শাহরুখ খান উপস্থাপিত কেয়া আপ পাঁচভি পাস সে তেজ হ্যায় অনুষ্ঠানের প্রচারমূলক ভিডিওতে সালোনীকে দেখা গিয়েছিল।  ২০১০ সালে, তিনি কমেডি সার্কাস মহাসংগ্রামে  অনুষ্ঠানে উপস্থিত হন।  তিনি ২০১৫ সালের জুনে "ম্যাঁ ১৩ হুন" নামক ভিডিও সিরিজেও অভিনয় করেছিলেন, যেখানে সালোনী কাজল এবং সোনম কাপুরের সাথে অর্ণব গোস্বামীকেও বেশ ভালোভাবে অনুকরণ করেছিলেন।   কর্মজীবন  দাইনি বিভিন্ন ভারতীয় টিভি বিভিন্ন হাস্যরসাত্মকধর্মী বিনোদন অনুষ্ঠানে শিশু কৌতুকাভিনেতা হিসেবে উপস্থিত হয়েছিলেন। তিনি মূলত একজন কাল্পনিক দাসী, গাঙ্গুবাইয়ের চরিত্রে অভিনয় করে দর্শকদের মনোরঞ্জন করতেন এবং মানুষ তাকে গাঙ্গুবাই নামেই বেশি চেনেন।    চলচ্চিত্র তালিকা    চলচ্চিত্র  বছর শিরোনাম ভূমিকা মন্তব্য তথ্য. ২০০৭ দম কাটা গৌরী অভিষেক চলচ্চিত্র   ২০১০ নো প্রব্লেম টুক টুক    ২০২৩ থ্যাঙ্ক ইউ ফর কামিং রাবেয়া দাস     টেলিভিশন  বছর শিরোনাম ভূমিকা মন্তব্য ২০০৯-২০১০ কমেডি সার্কাস প্রতিযোগী ২০১৩ রাভি ক্যামিও ২০১৫ টেডি মেডি পরিবার সুহানি খুরানা ২০১৬ বড়ে ভাইয়া কি দুলহানিয়া মোনা পান্ত ২০১৮ নামুনে কাব্য অগ্নিহোত্রী ২০১৯–২০২০ ইয়ে যাদু হ্যায় জিন কা! ফারাহ খান   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:ভারতীয় শিশু অভিনেত্রী বিষয়শ্রেণী:ভারতীয় জনসমক্ষে কৌতুক পরিবেশন শিল্পী বিষয়শ্রেণী:জীবিত ব্যক্তি
মাতামোরোস বাতিঘর () মেক্সিকান রাজ্য জলিসকোর পুয়ের্তো ভাল্লার্তার কলোনিয়া সেন্ট্রোতে মাতামোরোস স্ট্রিটের পাশে একটি বিলুপ্ত বাতিঘর।   একটি বীকন, কাঠামোটি রবার্তো আলকাজার দ্বারা নির্মিত হয়েছিল এবং ১৫ আগস্ট ১৯৩২ সালে উদ্বোধন করা হয়েছিল। এটি জুন ১৯৭৮ পর্যন্ত পরিচালিত হয়েছিল এবং এটি একটি ঐতিহাসিক ভূ-চিহ্ন হিসাবে বিবেচিত হয়েছিল।    তথ্যসূত্র    বহিঃসংযোগ        বিষয়শ্রেণী:মেক্সিকোর দর্শনীয় স্থান বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:মেক্সিকোর বাতিঘর বিষয়শ্রেণী:১৯৩২-এ মেক্সিকোতে প্রতিষ্ঠিত বিষয়শ্রেণী:১৯৭৮-এ মেক্সিকোতে বিলুপ্ত
তেজগাঁও রেলওয়ে স্টেশন হচ্ছে বাংলাদেশের একটি রেলওয়ে স্টেশন যা ঢাকা জেলার  তেজগাঁওতে  অবস্থিত।  অবকাঠামো স্টেশনটিতে একটি প্ল্যাটফর্ম আছে। প্ল্যাটফর্মটি প্রায় চারদিক থেকেই খোলা। যাত্রীদের জন্য ১৫ আসনের একটি বিশ্রামাগার (দ্বিতীয় শ্রেণি) আছে। টিকিট কাটার জন্য মোট তিনটি কাউন্টার রয়েছে, যার মধ্যে দুটি পুরুষ এবং একটি মহিলা ও বিশেষ চাহিদাসম্পন্ন যাত্রীদের জন্য।   সমালোচনা  দুর্বল অবকাঠামো, পর্যাপ্ত লোকবলের অভাব, দূষিত পরিবেশ এবং নিরাপত্তাহীনতার কারণে তেজগাঁও রেলওয়ে স্টেশন প্রায়ই সমালোচিত। গণমাধ্যমগুলোতে প্রকাশিত সংবাদ অনুযায়ী, চলন্ত ট্রেনে অধিকাংশ ছিনতাইয়ের ঘটনা তেজগাঁও রেলওয়ে স্টেশন এলাকায় ঘটছে।   দুর্ঘটনা    ০৬/১০/২০১৯: বিকেল ৪টা ৪০ মিনিটে ঢাকা থেকে নোয়াখালীগামী একটি ট্রেন তেজগাঁও রেলওয়ে স্টেশন সংলগ্ন এলাকায় লাইনচ্যুত হয়। তবে এতে কোনো হতাহতের ঘটনা ঘটেনি।  তথ্যসূত্র   বহিঃসংযোগ   বিষয়শ্রেণী:ঢাকা জেলার রেলওয়ে স্টেশন বিষয়শ্রেণী:১৮৯৫-এ চালু রেলওয়ে স্টেশন বিষয়শ্রেণী:১৮৯৫-এ ব্রিটিশ ভারতে প্রতিষ্ঠিত